Björgunarsveitarmenn á vegum Slysavarnafélagsins Landsbjörg hafa farið í rúmlega tvö hundruð verkefni það sem af er degi víðs vegar um landið . Yfir 500 manns hafa staðið vaktina . Mest hefur verið um fok á lausamunum og aðstoð við íbúa . Björgunarsveitir hafa einnig aðstoðað heilbrigðisstarfsfólk við að flytja sjúklinga á milli staða og einnig fólk til og frá vinnu , aðallega á Norðurlandi . Dagurinn byrjaði rólega . Mest var um að vera á Norðurlandi , aðallega í kringum Tröllaskaga . Töluvert af verkefnum var í Eyjafirði eftir hádegi , að sögn Davíðs Más Bjarnasonar hjá Slysavarnafélaginu Landsbjörg . Voru þau fleiri en búist var við . Seinnipartinn í dag var meira að gera á höfuðborgarsvæðinu og Suðvesturlandi . Fáir voru þó á ferðinni og greinilegt að fólk og fyrirtæki hafa tekið mark á viðvörunum , sem er hið besta mál að sögn Davíðs Más . Hvetur hann fólk til að fylgjast áfram með tilkynningum og fréttum .